રોહિત વેમૂલા અંગે કેટલાય બૌદ્ધિકોએ ફેસબુકના અને અખબારોના પાનાં ભરી નાખ્યાં. રાજકીય પાર્ટીઓએ અને દલિત સમાજે વિરોધો કર્યા. પેલી બાળકી અને ભંવરીદેવી અને એના જેવી અનેક સ્ત્રીઓ પર થયેલા અત્યાચારો માટે ક્યારેય આટલું આંદોલન થતું નથી. ફક્ત નિર્ભયા કેસમાં દેશવ્યાપી આંદોલન થયું પણ ત્યારબાદ પરિસ્થિતિમાં કોઈ ખાસ ફરક પડ્યો નથી. ત્યારબાદ પણ સ્ત્રીઓ પર સતત ગેંગરેપ થતા રહ્યા છે. તે વિશે જાગૃતિ લાવવાને બદલે ચુપચાપ એ સમાચારોને વાંચ્યા ન વાંચ્યા કરીને કોરાણે મૂકી દેવાય છે.